stanford-oval/wikipedia huggingface dataset:
Gýtheio
Historia > Nykykaupunki

Osmanien valtakaudella Mánin niemimaan koillisosa, jossa Gýtheiokin sijaitsee, sai nimen Marathonísi. Alueesta tuli 1700-luvun aikana Grigorákiksen suvun omaisuutta. Mánin alueen merkittävin bey Tzanétmpeis eli Tzanétos Grigorákis hallitsi aluetta 16 vuoden ajan, vuodet 1782–1798. Hän perusti Marathonísin kaupungin mánilaisten kauppapaikaksi vuonna 1782. Kaupunki sijaitsi mantereella Kranáin saarta vastapäätä, ja käsitti nykyisen kaupungin eteläosan. Paikalla oli luonnonsatamalahti, joka toimii nykyisenkin kaupungin satamana.
Vuonna 1805 Marathonísin kaupungissa oli noin 100 taloa. 1800-luvulla kaupunki laajeni kohti pohjoista, ja kasvoi vuosisadan puolenvälin tienoilla käsittämään myös Palaiópolin (”Vanhan kaupungin”) alueen, toisin sanoen antiikin ajan Gytheionin kaupungin paikan. Alueella oli vielä tuohon aikaan näkyvissä paljon roomalaisaikaisia raunioita. Marathonísi on myöhemmin nimetty uudelleen antiikin aikaisen kaupungin mukaan nykykreikkalaisessa nimimuodossa Gýtheio.
Gýtheio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Anatolikí Mánin kuntaan yhdessä Oítylon ja Smýnoksen kanssa.
Kunnallisyksikön osat

Gýtheion kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Vasíleios | Ágios Efstrátios | 20 |
| Ágios Vasíleios | Ágios Vasíleios | 124 |
| Ágios Vasíleios | Monachí Sykiá | 29 |
| Aigíes | Aigíes | 195 |
| Aigíes | Malliarí Sykiá | 8 |
| Aigíes | Sýnora | 103 |
| Chosiári | Chosiári | 142 |
| Drosopigí | Drosopigí | 45 |
| Drosopigí | Elaía | 12 |
| Gýtheio | Ágios Konstantínos | 0 |
| Gýtheio | Gyristá | 147 |
| Gýtheio | Gýtheio | 4 279 |
| Gýtheio | Límni | 91 |
| Gýtheio | Maroúlia | 23 |
| Gýtheio | Passavás | 40 |
| Gýtheio | Pritsiótiko | 62 |
| Gýtheio | Selinítsa | 68 |
| Gýtheio | Voutroúvi | 7 |
| Kalývia | Kalývia | 36 |
| Kalývia | Paganéa | 50 |
| Karvelás | Gefyráki | 25 |
| Karvelás | Karvelás | 124 |
| Karvelás | Petrovoúni | 44 |
| Karyoúpoli | Karyoúpoli | 26 |
| Karyoúpoli | Lagkáda | 21 |
| Karyoúpoli | Protová | 23 |
| Karyoúpoli | Vrýses | 45 |
| Konákia | Konákia | 88 |
| Konákia | Pilála | 12 |
| Kríni | Arvanítis | 16 |
| Kríni | Kríni | 43 |
| Kríni | Smínos | 38 |
| Lygeréas | Astéri | 3 |
| Lygeréas | Lygeréas | 22 |
| Marathéa | Diró | 18 |
| Marathéa | Kouloúka | 19 |
| Marathéa | Marathéa | 34 |
| Marathéa | Néa Marathéa | 18 |
| Myrsíni | Myrsíni | 104 |
| Myrsíni | Profítis Ilías | 3 |
| Neochóri | Ageranós | 14 |
| Neochóri | Ágios Vasíleios | 15 |
| Neochóri | Díchova | 36 |
| Neochóri | Kafkí | 2 |
| Neochóri | Kamáres | 49 |
| Neochóri | Neochóri | 34 |
| Neochóri | Vathý | 141 |
| Plátanos | Plátanos | 119 |
| Plátanos | Psathákia | 24 |
| Sidirókastro | Mesochóri | 9 |
| Sidirókastro | Polyáravos | 0 |
| Sidirókastro | Sidirókastro | 53 |
| Sidirókastro | Skamnítsa | 9 |
| Sidirókastro | Skyfiánika | 22 |
| Skamnáki | Skamnáki | 79 |
| Skoutári | Parasyrós | 59 |
| Skoutári | Skoutári | 234 |
Yhteensä: 7 106
Tunnettuja asukkaita

Tzannís Tzannetákis (1927–2010), poliitikko
Ystävyyskaupungit

Villeneuve-lès-Avignon, Ranska
Aiheesta muualla

Kuvia tai muita tiedostoja aiheesta Gýtheio Wikimedia Commonsissa
Gythio Online (kreikaksi) (saksaksi) (englanniksi)
Antiikin Gytheionin roomalaisen teatterin rauniot.
Rantakatu Gýtheiossa.
Gýtheion entinen kunnantalo.
Vapahtajan temppeliintuomisen (Ypapantís tou Kyríou) kirkko.
Kranáin saari.
Gärdenin kalliopiirrokset

| Gärdenin kalliopiirrokset |
| --- | --- |
 Kuvaryhmän B vasemmanpuoleisen hirven turpa on lohjennut
Sijainti
 Gärdenin kalliopiirrokset
Koordinaatit:  63°33′36″N, 13°46′46″E
Valtio:  Ruotsi
Historia
Tyyppi:  kalliopiirros
Huippukausi:  kuvaryhmä A: 2000 eaa.   kuvaryhmä B: 9800−8500 BP
Infobox OKVirheellinen NIMI-arvo: 
Gärdenin kalliopiirrokset sijaitsevat pienellä kalliolla Gärdesjönin laskujoen Gärdekoskessa Pohjois-Ruotsissa. Alue kuuluu Jämtlandin maakunnan Offerdalin pitäjään nykyisen Krokomin kunnan alueella. Kosken partaalla on kolme hyvin erityyppistä piirrosryhmää, jotka sijaitseva etelä- ja pohjoisrannalla sekä koskessa olevalla saarella. Erityisen tunnettu on noin neljä metriä pitkä hirvenkuva, joka on ilmeisesti Ruotsin vanhin kalliopiirros. Kosken alapuolella on Gärdeforsenin voimalaitos. Kosken partaalla kulkee joen yli silta.
Lähiseudulla on kalliopiirrosten ja -maalausten keskittymä. Muihin kohteisiin on varsin lyhyt matka. Glösan kalliopiirrokset sijaitsevat 23 kilometrin, Hästskotjärnin kalliomaalaukset 24 kilometrin ja Skärvångenin kalliomaalaukset 40 kilometrin päässä. Norjalaiset kuuluisat kohteet ovat Bølan kalliopiirrokset, Bardalin kalliopiirrokset ja Hellin kalliopiirrokset, jotka ovat 120–135 kilometrin päässä Gärdenin piirroksista. Läheiseltä Gärdesjön järveltä tunnetaan kivikautisia asuinpaikkoja.
Kuvaryhmät > Kuvaryhmä A

Kuvaryhmä sijaitsee joen etelärannalla sillan pielessä. Ryhmästä erottuvat kaksi suurta ääriviivoilla piirrettyä hirveä, 10 jalanjälkeä, viisi hirven sorkanjälkeä ja muutama kuvan katkelma. Kuvana A:1 tunnetaan hirvensorkan jälki (12 cm), jonka vieressä on 0,46 metrin pituinen hirvi. Hirven torson etuosaan on piirretty ”sydänpiste”. Numeroinnilla A:3 tunnetaan ryhmä, jossa hirven (53×36 cm) alapuolella on noin metrin matkalla ikään kuin lähestyneen ihmisen 10 jalanjälkeä. Ensimmäiset rinnakkaiset jäljet on tehty seisten, muut ovat kävelyjälkiä ja viimeiset kaksi jälkeä on tehty kuin vinottain seisten. Vasemman ja oikean jalan jäljet pystytään erottamaan toisistaan. Ryhmän oikealla sivulla on neljä hirvensorkan jälkeä (noin 16×9 cm), ja ne näyttävät seisovan hirven jäljiltä. Oikealla on ihmishahmoksi tunnistettu kuvio, joka on usein virtaavan veden peittämänä. Hahmolle ei ole piirretty raajoja. Kuviolle A:2 ei ole selitystä.
Kuvaryhmät > Kuvaryhmä B

Kuvaryhmä sijaitsee kosken keskellä olevalla pienellä silokalliosaarella, jolle johtaa kävelysilta. Selkeimmät motiivit ovat kolme suurta hirveä. Suurin ja pienin hirvi katsovat vasemmalle kolmatta hirveä. Eläimet on piirretty samalle näyttämölle, ja suurten hirvien turvat ovat 2,5 metrin päässä toisistaan. Eläinten hahmot ovat yksinkertaiset, ja vain yksi poikittainen viiva katkaisee hirvet kaulasta tai keskivartalosta. Terävien korvien takana ei ole sarvia.
Kuvien koko on niin suuri, että kunnollisen valokuvan niistä saa vain korkeilta tikkailta. Pienin hirvi on 1,15 metriä pitkä, ja se esittänee vasaa. Vasemmanpuoleinen hirven pää on herättänyt huomiota, koska se ei ole naturalisesti onnistunut. Poikittainen viiva ylittää kaulan korvien takaa. Suurin hirvi on oikealla ja se on 3,65 metriä pitkä. Pään ympärillä on viivojen katkelmia ja vaikuttaa siltä, että piirtäjä olisi epäröinyt kuvaansa.
Kuvaryhmät > Kuvaryhmä C

Joen pohjoisrannalla sillan ylävirran puolella sijaitsee kolmas kuvaryhmä C. Hallström ei dokumentoinut näitä piirroksia, koska arveli niiden syntyneen luonnollisella tavalla ilman ihmisen vaikutusta. Vuonna 2002 dokumentoitiin paikalla havaittuja linjoja ja tulokseksi saatiin yksi 1,5 metriä pitkä murtoviiva, yksi 4 metriä pitkä mutkainen viiva ja kolmas noin 5 metriä pitkä suorempi viiva. Aiempien kertojen veneitä, kaloja ja muita tulkintoja ei enää tehty.
Kuvaryhmät > Kuvaryhmä D

Piirrokset joen eteläisellä puolella kuuluvat ryhmään A. Hallström oli dokumentoinut pienemmän ryhmän kuvia numerolla A:4, johon tässä viitataan ryhmänä D. Se sijaitsee yli 10 metriä rannasta etelään. Nämä ovat nuorison itse tekemiä piirroksia, jotka huomioitiin vuoden 2002 dokumentoinnissa.
Tutkimukset

Voimalaitoksen valvoja Erik Lindberg löysi kuvaryhmät vuonna 1928, mutta ne dokumentointiin vasta vuonna 1935. Muutama vuosi myöhemmin Gustaf Hallström tutki kuvaryhmiä. Hän nimesi kuviot ryhmiin A, B ja C; nykytutkijat käyttävät vastaavista kuvaryhmistä numerointia 1, 2 ja 3. Vuonna 2002 alue mitattiin ja kuviot tarkistettiin. Osa kuvioista dokumentoitiin uudelleen.
Tutkimukset > Kuvaryhmien ajoitukset

Kuvakentän A pieniä piirroksia on verrattu Nämforsenin ja Norrforsenin kalliopiirroksiin. Ne vaikuttavat samanaikaisilta ja liittyvät siten myöhäiseen neoliittiseen kivikauteen. Niiden ajoitus lähenteleekin arviolta 2 000 eaa..
Kuvaryhmän B kuviot vaikuttavat arkaaisemmilta, ja yleisesti ne sijoitetaan myöhäiseen mesoliittiseen kivikauteen. Anders Hesjedal on ajoittanut ne noin 9 800−8 500 BP..
Aiheesta muualla

Scandinavian Society for Prehistoric Art (Arkistoitu – Internet Archive)
Ismo Luukkonen: Gärden, valokuvia
Lääninhallitus: Gärdenin kulttuuriympäristö
Jamtli: Valokuva Gärdenista (Arkistoitu – Internet Archive)
Jamtli: Forntidens bilder
Tangeråsen & Gärde: Hällristningarna
Kuvaryhmästä A kuvassa A.1 hirvi ja sen sorkan jälki.
Kuvassa laajempi ryhmittymä A:3, johon on piirretty hirven neljä sorkkaa ja ihmisen jalanjäljet. Ihmisen jäljet muodostavat metrin pituisen polun.
Kuvaryhmän B keskimmäinen vasa on 1,15 metriä pitkä.
Beklamidi

| --- | --- |

Beklamidi
Systemaattinen (IUPAC) nimi
N-bentsyyli-3-klooripropanamidi
Tunnisteet
CAS-numero: 501-68-8
ATC-koodi: NA03AX30
PubChem CID: 10391
Kemialliset tiedot
Kaava: C10H12NClO 
Moolimassa: 197,656
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 94 °C 
Farmakokineettiset tiedot
Hyötyosuus: 97 %
Metabolia: Renaalinen
Puoliintumisaika: 3 h
Ekskreetio: Virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Beklamidi (C10H12NClO) on aromaattisiin amidehin kuuluva orgaaninen yhdiste. Aikaisemmin sitä on käytetty lääketieteessä kohtauksia ehkäisevänä lääkeaineena epilepsian hoidossa.
Ominaisuudet ja käyttö

Beklamidi on huoneenlämpötilassa valkoista kiteistä ainetta. Yhdiste liukenee alkoholeihin.Beklamidia on käytetty epileptisten kohtauksien hoitoon. Tämän lisäksi sitä on käytetty käytöshäiriöiden kuten aggressioiden hoitoon erityisesti nuorilla. Kumpaankaan tarkoitukseen beklamidi ei ole koskaan ollut ensimmäisen linjan hoitomuoto eikä erityisen tehokas. Lähinnä sitä on käytetty yhdessä muiden lääkeaineiden kanssa. Beklamidia on tutkittu myös skitsofrenian hoidossa yhdessä haloperidolin ja klooripromatsiinin kanssa. Beklamidin vaikutusmekanismi perustuu mahdollisesti GABA-reseptorien toiminnan inhibitioon.
Haittavaikutukset

Tyypillisiä beklamidin aiheuttamia haittavaikutuksia ovat ihottuma, huimaus, ruuansulatuskanavan oireet ja painonmenetys. Haittavaikutukset ovat yleensä lieviä ja ohimeneviä.
Valmistus

Beklamidia valmistetaan 3-klooripropionyylikloridin ja bentsyyliamiinin välisellä reaktiolla.
Lyra Belacqua

| Lyra Belacqua |
| --- | --- |
 Dafne Keen vuonna 2017.
Luoja(t):  Philip Pullman
Näyttelijä(t):  Dakota Blue Richards (Kultainen kompassi) Dafne Keen (His Dark Materials)
Ensi- esiintyminen:  Kultainen kompassi
Henkilötiedot
Sukupuoli:  nainen
Ikä:  0 (Vedenpaisumus) 11–13 (Universumien tomu) 20 (Ruusunmetsästäjät)
Kotipaikka:  Englanti
Asuinpaikka:  Oxford
Suhteet
Vanhemmat:  Marisa Coulter, lordi Asriel
Tutut:  Will Parry
Infobox OKVirheellinen NIMI-arvo: 
Lyra Belacqua on toinen Philip Pullmanin kirjoittaman Universumien tomu -fantasiatrilogian päähenkilöistä Will Parryn ohella. Hän on itsepäinen, vilkas ja utelias tyttö, joka elää kuvitteellisen rinnakkaistodellisuuden Oxfordissa. Lyran daimoni, eräänlainen sielun eläinhahmoinen ilmentymä, on nimeltään Pantalaimon. Kirjasarjan kolmannen osan, Maagisen kaukoputken, lopussa Pantalaimon asettuu pysyvästi mäntynäädän hahmoon. Toisin kuin Lyra, se on luonteeltaan järkevä, varovainen ja sarkastinen.
Lyraa näyttelee Dakota Blue Richards elokuvassa Kultainen kompassi ja Dafne Keen televisiosarjassa His Dark Materials.
Esiintyminen teoksissa

Lyra Belacqua on päähenkilö englantilaisen kirjailijan Philip Pullmanin Universumien tomu -fantasiatrilogiassa, johon kuuluvat vuonna 1995 julkaistu Kultainen kompassi, Salaperäinen veitsi vuodelta 1997 ja sarjan vuonna 2000 päättänyt Maaginen kaukoputki. Sen ensimmäisen osan pohjalta on tehty elokuva Kultainen kompassi, joka sai ensi-iltansa vuonna 2007. Elokuvassa Lyraa näyttelee Dakota Blue Richards. HBO ja BBC tuottivat sarjan pohjalta myös His Dark Materials -televisiosarjan, jonka ensimmäinen jakso julkaistiin marraskuussa 2019. Sarjassa Lyraa esittää Dafne Keen.
Lyra esiintyy myös Pullmanin Lyran kirjat -trilogiassa, jonka ensimmäinen osa, Vedenpaisumus, julkaistiin vuonna 2017 eli 17 vuotta Universumien tomun päättymisen jälkeen. Pullmanin mukaan Lyran kirjat sijoittuu ajallisesti edeltävän sarjan rinnalle. Sen ensimmäinen osa kertoo, kuinka Lyra päätyy vauvana asumaan  Oxfordin kuvitteelliseen Jordan Collegeen, mistä Kultainen kompassi alkaa. Seuraavassa osassa, Ruusunmetsästäjät-kirjassa, Lyra on 20-vuotias opiskelija, eli kirja tapahtuu Universumien tomun jälkeen. Myös sarjan julkaisemattomassa kolmannessa osassa Lyra on aikuinen.
Hahmo

Lyran vanhemmat ovat lordi Asriel ja Marisa Coulter, joilla on salasuhde. Hänen äitinsä on naimisissa toisen miehen, Edward Coulterin, kanssa tyttärensä syntyessä. Edward Coulter yrittää tappaa Lyran tämän ollessa vauva, mutta saa vastaansa tytärtään puolustaneen lordi Asrielin ja tulee tämän surmaamaksi. Lyra tuodaan vauvana Oxfordissa sijaitsevaan Jordan Collegeen ja hänelle anotaan sieltä turvapaikkaa.
Luonteeltaan Lyra on utelias,  äänekäs ja röyhkeä. Kirjoissa Pullman kuvailee häntä ”puolivilliksi kissaksi”. Hänellä on vihreät silmät, vaaleat hiukset ja hän on aina likainen. Kuten muillakin Lyran maailman ihmisillä, hänellä on daimoni. Daimonit ovat ihmisten näkyviä, eläinhahmoisia sieluja ja ne kykenevät muuttumaan eri eläimiksi, kunnes henkilö aikuistuu ja daimoni ottaa lopullisen muotonsa. Lyran daimoni on nimeltään Pantalaimon.
Pullmanin ei käyttänyt hahmon perustana ketään tiettyä henkilöä, vaan Lyra kuvaa hänen mielikuvaansa lapsista, jonka hän sai opettajana ollessaan. Tavalliseen lapseen verrattuna hahmossa ei ole mitään erikoista ja Pullmanin mukaan Lyran rooliin sopivan lapsen voi löytää kaikista luokkahuoneista. Lyra on hahmo, joka tulee sankariksi, eikä synny sellaisena. Hän sai nimensä kreikan kielen harppua tarkoittavasta sanasta.
His Dark Materials -televisiosarjassa Lyraa näyttelevän Dafne Keen piti tärkeänä, että nuorista tytöistä kirjoitetaan tarinoita, koska niitä ei ole paljon. Hänen mukaansa rooli opetti häntä olemaan oma itsensä ja esittämään rohkeasti mielipiteitään. Televisiosarjan käsikirjoittaja Jack Thorne vertasi hahmoa ruotsalaiseen ilmastoaktivistiin Greta Thunbergiin, koska molempien tehtävänä on pelastaa maailma toisten vastustuksesta huolimatta.
Kirjojen tapahtumat > Universumien tomu

Trilogian ensimmäisessä kirjassa, Kultaisessa kompassissa, Lyra lähtee Pohjoiseen gypteiksi kutsuttujen, jokia ja kanavia pitkin kiertelevien ihmisten kanssa vapauttaakseen ystävänsä Rogerin ”Kahmaisijoina” tunnetuilta lapsikaappareilta. Pohjoisessa hän joutuu tekemisiin muun muassa panssarikarhujen ja noitien kanssa. Hän auttaa vapauttamaan isänsä lordi Asrielin panssarikarhujen vankeudesta, mutta Asriel pakenee Lyran luota mukanaan Roger ja tieteellisiä laitteita. Lyra lähtee hänen peräänsä, mutta Asriel ehtii erottaa Rogerin daimonistaan vapauttaen valtavasti energiaa, jonka avulla hän repii taivaaseen aukon, joka johtaa toiseen maailmaan. Lordi Asriel kulkee aukosta ja Rogerin kuoltua daimonin menetykseen Lyra päättää seurata häntä.
Seuraavassa osassa, Salaperäisessä veitsessä Lyra seikkailee useissa eri maailmoissa. Cittágazzeksi kutsutussa maailmassa hän tapaa meidän maailmastamme kotoisin olevan Will Parryn, jonka kanssa hän ystävystyy.
Viimeisessä osassa, Maagisessa kaukoputkessa Lyra ja Will kulkevat läpi kuolleiden maailman, jonne daimonit eivät voi mennä. Näin he saavuttavat kyvyn loitota daimoneistaan miten paljon hyvänsä. Lyra ja Will rakastuvat, mutta joutuvat eroamaan, koska käy ilmi, että ihminen ei voi elää pitkiä aikoja muualla kuin omassa maailmassaan sairastumatta kuolettavasti.
H.264

Säiliömuotoja
AVI
ASF
HEIF
Matroska
Ogg Media Format
QuickTime
Koodekkeja
AV1
H.264
HEVC
H.266
MJPEG
MPEG-4
VC-1
VP9
H.264 eli MPEG-4 AVC (Advanced Video Coding) on vuonna 2003 valmistunut videonpakkausstandardi. H.264/AVC:tä kehittävä Joint Video Team -standardointiryhmä sai elokuussa 2008 Primetime Emmy -palkinnon ja tammikuussa 2009 Technology and Engineering Emmy -palkinnon kehittämänsä standardin teknisistä ansioista.
Encoding.comin tietojen mukaan H.264:ää oli käytetty vuoden 2010 ensimmäisellä vuosineljänneksellä kahdessa kolmasosassa kaikista internetin videoista. H.264:n osuus oli yli kaksinkertaistunut vuodessa. Flash VP6:n ja FLV:n (H.263) osuudet laskivat vuodessa puolestaan 69 prosentista 26 prosenttiin. H.264:n suosiota selittää muun muassa se, että vuonna 2010 kaikki YouTuben videot olivat saatavissa sillä pakattuina ja YouTube muodostaa yksin noin 40 prosenttia kaikista internetin videoista. Vuonna 2021 YouTuben videot pakataan VP9-muotoon uudempia laitteita varten ja H.264 on käytössä vanhemmille laitteille.
Standardointi

H.264-standardi on tehty ITU:n, ISO:n ja IEC:n yhteistyönä (siitä lyhenne JVT, Joint Video Team). H.264 on ITU:n nimi standardille, ISO/IEC tuntee sen nimellä 14496-10/MPEG-4 AVC. Standardi on saatavissa vain ostamalla se standardisointiorganisaatioilta. Standardin käyttö edellyttää lisenssimaksua, mutta patentteja hallinnoiva MPEG LA on myöntänyt oikeudet käyttää H.264-pakattuja videoita internetissä ilman lisenssiä vuoden 2015 loppuun asti, mikäli videot ovat ilmaisia käyttäjille.
Standardointi > Miska M. Hannukselan työryhmä

Tutkimuspäällikkönä Nokia Research Centerissä Tampereella työskentelevä tekniikan tohtori Miska M. Hannuksela on osallistunut aktiivisesti Joint Video Teamin toimintaan ja H.264/AVC-standardin kehittämiseen. Hannukselan johtama projektiryhmä teki viidenneksen H.264/AVC-standardiin hyväksytyistä teknisistä ehdotuksista. Lisäksi Hannuksela oli merkittävässä roolissa standardointityössä, jossa määriteltiin H.264/AVC:n siirtoprotokolla Internetissä. Hänen väitöskirjansa vuonna 2009 koski virhesietoista tiedonsiirtoa käyttäen H.264/AVC-videokoodausstandardia.
H.264/SVC

H.264/SVC laajentaa H.264-videoalgoritmia tuomalla siihen hybridityyppisen koodauksen, joka mukautuu kulloiseenkin kaistanleveyteen saumattomasti siten, että kuvaa ei tarvitse lähettää kuin yhdellä nopeudella, mutta se voidaan vastaanottaa usealla eri kaistanleveydellä. H.264/AVC-pakkausta käytetään laajennuksessa videon peruskerroksena. H.264/SVC-koodaus laajentaa entistä H.264/AVC-koodausta uusilla lähetyskerroksilla. Pakkauksen skaalautuvuus varmistetaan siis lähettämällä kolmea eritasoista videovirtaa, joiden pohjalta lopullinen kuva prosessoidaan takaisin liikkuvaksi kuvaksi. H.264/SVC on suunniteltu suoraan julkisen tietoverkon tiedonsiirtoa varten, joten jo pakkausvaiheessa videokuvan monikerrospakkaus mahdollistaa saumattoman siirtymisen alemman laadun käyttämiseen, mikäli tietoverkon kuormitus muuttuu kesken yhteyden. Koska kuvavirtaa siirretään useammalla eri tasolla, voidaan yksittäisiä ruutuja koostaa usemman virran avulla, jolloin hetkellinen pakettihäviö yhden videovirran kohdalla ei aiheuta kuvanlaadun olennaista heikkenemistä.lähde? H.264/SVC-koodaus parantaa huomattavasti julkista verkkoa käyttävien videoneuvotteluohjelmistojen laatua ja toimintavarmuutta.
H.264/MVC

Marraskuussa 2009 standardiin lisätty Multiview Video Coding -laajennus mahdollistaa useamman kuvakulman tallentamisen samaan bittivirtaan. MVC on taaksepäin yhteensopiva standardin kanssa ja sitä tukemattomalla laitteistolla saadaan näkyviin yksi kuvakulma videosta. Laajennuksessa on tuki kahdelle eri profiilille: yksi mielivaltaista määrää kuvakulmia tukevalle ja toinen stereokuvalle. Eri kuvakulmia ei pakata bittivirtaan erillisinä, vaan ne voivat ennustaa toisista kuvakulmista kuvadataa vähentäen redundanssia. Blu-ray käyttää tätä laajennusta hyväkseen tallentaessaan stereokuvaa ns. 3D Blu-ray -levyille.
OpenH264

Vuoden 2013 lokakuussa Cisco Systemsillä työskentelevä Rowan Trollope ilmoitti että Cisco julkaisee kirjaston ja lähdekoodin H.264- videokoodekille BSD-lisenssin alaisuudessa nimellä OpenH264. Cisco maksaa binääriversiosta kaikki lisenssimaksut suoraan MPEG LA:lle OpenH264:ää käyttävien ohjelmien puolesta. Lähdekoodin käytöstä omassa ohjelmassa on maksettava itse rojaltimaksuja MPEG LA:lle.
Tällä hetkellämilloin? käyttö on rajattu x86 ja ARM arkkitehtuureihin ja Linux- ja Windows-käyttöjärjestelmiin. Mac OS X - ja Android-tukea ei ole tiedossa alustojen tiukkojen sääntöjen takia.
Brendan Eich ilmoitti Mozilla Firefoxin uusien versioiden ottavan käyttöön Ciscon OpenH264-kirjaston. Näin tulevat verkkoselaimet saavat H.264-tuen.
Cisco julkaisi OpenH264-lähdekoodin 9. joulukuuta 2013.
Lisensointi

Lisenssiehtoja on kritisoitu monimutkaisiksi ja vaikeaselkoisiksi. Eräät ohjelmat kattavat käytön vain harrastuksessa ja ei-ammattimaisessa käytössä. Joissakin tapauksissa lisenssivaatimukset tulevat mukaan viimeisessä vaiheessa kuten videotallenteen levittämisessä.
H.264:ään liittyy yli tuhat patenttia, jotka omistaa 26 yhtiötä.
Aiheesta muualla

Wikimedia Commonsissa on kuvia tai muita tiedostoja aiheesta .
ITU-T:n linkki standardiin H.264 (sisältö edellyttää periaatteessa maksullista käyttäjätunnusta mutta tällä hetkellä standardit ovat kokeellisesti vapaasti luettavissa)
Hannuksela, Miska M.: Error-Resilient Communication Using the H.264/AVC Video Coding Standard.  (väitöskirja)  Tampereen teknillinen yliopisto, 2009.  ISBN 978-952-15-2115-7  Teoksen verkkoversio. (Arkistoitu – Internet Archive)
George Bell

| George Kennedy Allen Bell |
| --- | --- |
 Bell vuonna 1931
Henkilötiedot
Syntynyt: 4. helmikuuta 1883 Hampshire, Englanti
Kuollut: 3. lokakuuta 1958 (75 vuotta) haudattu Oxfordin tuomiokirkkoon
Kansalaisuus:  Englantilainen
Vanhemmat:  James Allen Bell Sarah Georgina Megaw
Puoliso:  Henrietta Livingstone (avioliitto 1918)
Ura
Uskontokunta:  Anglikaaninen kirkko
Kirkollinen arvonimi:  Chichesterin piispa Canterburyn tuomiokirkon dekaani (1925–1929) Parlamentin ylähuoneen jäsen (1937–1958)
George Kennedy Allen Bell (4. helmikuuta 1883 – 3. lokakuuta 1958) oli Chichesterin piispa, Canterburyn tuomiokirkon dekaani, Yhdistyneen kuningaskunnan parlamentin ylähuoneen jäsen sekä ekumenian uranuurtaja.
Piispa Bell tunnetaan ilmamarsalkka Arthur Harrisin Saksan asutuskeskuksiin johtamien yöllisten terroripommitusten vastustajana. Hän oli saksalaisen vastarintaliikkeen tukija.
»Olen varma siitä että Saksassa on nyt erittäin monta Gestapon ja konekiväärin hiljentämiä, jotka kaipaavat vapautusta jumalattomasta natsihallinnosta ja kristillistä järjestystä, johon me ja he voivat olla osallisia » 
(George Bell)
Ekumeeniset ponnistelut rauhan eteen

Bell yritti jo ennen sotaa varoittaa Eurooppaa natsien suunnitelmista. Sodan sytyttyä Bell toi Britannian hallitukselle tietoja saksalaisesta vastarintaliikkeestä natsihallintoa vastaan. Bell oli sodan aikanakin yhteydessä saksalaiseen vastarintaliikkeeseen ja koetti hankkia sille tukea Saksan ulkopuolelta. Lisäksi hän pyrki pelastamaan juutalaisia natsien vainolta.
Piispa Bell järjesti 27. heinäkuuta 1945 Holy Trinity -seurakunnassa Lontoossa muistojumalanpalveluksen Flossenbürgin keskitysleirillä 9. huhtikuuta teloitetun ystävänsä  Dietrich Bonhoefferin muistolle.